**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 26 /06/2024**

**Αριθ. Πρωτ. 12530**

**ΑΠΟΣΠΑΣΜΑ**

# Από το πρακτικό της αριθμ. 21ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **232**

**Αποδοχή της υπ΄ αριθμό 45/21-05-2024 τεχνικής μελέτης με τίτλο «Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων».**

Στη Λιβαδειά σήμερα 25η Ιουνίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 12370/21-06-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Τουμαράς Βασίλειος 2.Καλλιαντάσης Χρήστος

3. Πολυτάρχου Λουκάς (αν/κό μέλος κ. Αγνιάδη Παναγιώτη) Αν και είχαν νόμιμα προσκληθεί

4. Παπαβασιλείου Αικατερίνη

5. Δήμου Ιωάννης (αν/κό μέλος κ.Μίχα Δημητρίου)

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών την υπ΄αριθμ. 12192/20-06-2024 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Η παρούσα μελέτη αφορά στην υλοποίηση έργου στο πλαίσιο της με αρ. Πρωτ. 14576/24.07.2020 Πρόσκλησης ΑΤ06 (ΑΔΑ: ΨΤΤΡ46ΜΤΛ6) του Υπουργείου Εσωτερικών για την υποβολή αιτήσεων χρηματοδότησης στο Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ».*

*Ο Δήμος Λεβαδέων στην εν λόγω πρόσκληση υπέβαλε με την υπ΄ αριθμό 267/2020 απόφαση της Οικονομικής Επιτροπής αίτηση χρηματοδότησης της πράξης με τίτλο «Παρεμβάσεις βελτίωσης του μικροκλίματος μέσω κατασκευής υποδομών για την ανάπτυξη αθλητικών δραστηριοτήτων, υπόγειων χώρων στάθμευσης και διαμορφώσεων υπαίθριων χώρων εκδηλώσεων και αναψυχής».*

*Με την υπ΄ αριθμό 197/2024 (ΑΔΑ: ΨΙΠΗΩΛΗ-Ζ24) απόφαση της Δημοτικής Επιτροπής ο Δήμος αιτείται την κατασκευή του υποέργου με τίτλο «Κατασκευή κλειστού Κολυμβητηρίου τύπου Κ1 στον Δήμο Λεβαδέων και διαμόρφωση περιβάλλοντος χώρου» σε δύο Φάσεις ως κάτωθι:*

***«Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων»***

***«Β΄ ΦΑΣΗ - Κατασκευή κλειστού Κολυμβητηρίου τύπου Κ1 στον Δήμο Λεβαδέων»***

*Αντικείμενο της υπ΄ αριθμό 45/21-05-2024 τεχνικής μελέτης με τίτλο «****Α΄ ΦΑΣΗ - «Διαμόρφωση περιβάλλοντος χώρου Κολυμβητηρίου στον Δήμο Λεβαδέων»*** *είναι η αξιοποίηση περιβαλλοντικά και αισθητικά με διαμόρφωση του περιβάλλοντος χώρου κολυμβητηρίου έκτασης 12.993,00 μ2 που βρίσκεται στην περιοχή «Ισώματα» και συνορεύει βόρεια με τον ποταμό Μακρυσαίο , ανατολικά με το 1ο Λύκειο της πόλης, δυτικά με αγροτική οδό και νότια με άγνωστη ιδιοκτησία.*

*Η διαμόρφωση του περιβάλλοντα χώρου του Κολυμβητηρίου περιλαμβάνει:*

* *Την δημιουργία πάρκου κυκλοφοριακής αγωγής ,*
* *Την δημιουργία χώρου εκγύμνασης ενηλίκων ,*
* *Την δημιουργία χώρου παιδικής χαράς ,*
* *Την κατασκευή Skate Park ,*
* *Την διαμόρφωση οργανωμένου χώρου στάθμευσης ,*
* *Την διαμόρφωση χώρων φύτευσης*
* *Εργασίες διευθέτησης ομβρίων*
* *Εργασίες υποδομής αρδευτικού δικτύου*
* *Εργασίες Η/Μ για φωτισμό περιβάλλοντος χώρου*

*Ο προϋπολογισμός του ανωτέρου έργου ανέρχεται στο ποσό των 1.736.000,00€ συμπεριλαμβανομένου του Φ.Π.Α. 24 %*

*‘Εχοντας υπόψη*

* *Την με αρ. Πρωτ. 14576/24.07.2020 Πρόσκληση ΑΤ06 (ΑΔΑ: ΨΤΤΡ46ΜΤΛ6) του Υπουργείου Εσωτερικών για την υποβολή αιτήσεων χρηματοδότησης στο Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ».*
* *Την υπ΄ αριθμό 267/2020 απόφαση της Οικονομικής Επιτροπής με την οποία ο Δήμος Λεβαδέων υπέβαλλε αίτηση χρηματοδότησης της πράξης με τίτλο «Παρεμβάσεις βελτίωσης του μικροκλίματος μέσω κατασκευής υποδομών για την ανάπτυξη αθλητικών δραστηριοτήτων, υπόγειων χώρων στάθμευσης και διαμορφώσεων υπαίθριων χώρων εκδηλώσεων και αναψυχής».*
* *Την υπ΄ αριθμό 197/2024 (ΑΔΑ: ΨΙΠΗΩΛΗ-Ζ24) απόφαση της Δημοτικής Επιτροπής με την οποία ο Δήμος αιτείται την κατασκευή της* ***«Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων»*** *του υποέργου με τίτλο «Κατασκευή κλειστού Κολυμβητηρίου τύπου Κ1 στον Δήμο Λεβαδέων και διαμόρφωση περιβάλλοντος χώρου»*
* *Το Ν. 5013/2023 «Πολυεπίπεδη διακυβέρνηση, διαχείριση κινδύνων στον δημόσιο τομέα και άλλες διατάξεις» (ΦΕΚ 12 Α΄ /19-01-2023)*

*ΠΡΟΤΕΙΝΕΤΑΙ:*

*Στα μέλη της Δημοτικής Επιτροπής όπως αποδεχθούν την υπ΄ αριθμό: 45/21-05-2024 τεχνική μελέτη με τίτλο «****Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων» με προϋπολογισμό 1.736.000,00€*** *συμπεριλαμβανομένου του Φ.Π.Α. 24 %*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 14576/24.07.2020 Πρόσκληση ΑΤ06 (ΑΔΑ: ΨΤΤΡ46ΜΤΛ6) του Υπουργείου Εσωτερικών

- Την υπ΄ αριθμό 267/2020 (ΑΔΑ: 6ΒΘ2ΩΛΗ-ΔΤΞ) απόφαση της Οικονομικής Επιτροπής

-Την με αριθμό 197/2024 (ΑΔΑ: ΨΙΠΗΩΛΗ-Ζ24) απόφασή της

-Την 45/2024 τεχνική μελέτη προϋπολογισμού 1.736.000,00€ συμπεριλαμβανομένου του Φ.Π.Α. 24 %

- Το με αρ. πρωτ. 12192/20-06-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄ αριθμό: 45/21-05-2024 τεχνική μελέτη με τίτλο «Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων» με προϋπολογισμό 1.736.000,00€ συμπεριλαμβανομένου του Φ.Π.Α. 24 % ,η οποία συντάχθηκε, εγκρίθηκε και θεωρήθηκε από την Τεχνική Υπηρεσία του Δήμου Λεβαδέων.

. **Η παρούσα απόφαση πήρε αριθμό 232/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Πολυτάρχου Λουκάς

3. Παπαβασιλείου Αικατερίνη

4. Δήμου Ιωάννης

.

ΠΙΣΤΟ ΑΠΟΣΠΑΣΜΑ

Λιβαδειά 26 -06-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ